ಪ್ರಶಾಂತ್ ನೀಲ್ ತಲೆಯಲ್ಲಿ ಓಡುವ ಐಡಿಯಾಗಳನ್ನ ಊಹಿಸುವುದು ಅಸಾಧ್ಯರವೀನಾ ಟಂಡನ್ ಕೆಜಿಎಫ್ ಬಗ್ಗೆ ಮಾತನಾಡಿರುವ ನಟಿ ರವೀನಾ ಟಂಡನ್ ತಮ್ಮ ಅನುಭವದ ಕುರಿತು ಹಂಚಿಕೊಂಡಿದ್ದಾರೆ. ಕೆಜಿಎಫ್ ಶೂಟಿಂಗ್ ಅನುಭವ ಅದ್ಭುತವಾಗಿತ್ತು. ಯಶ್ ನಿಜಕ್ಕೂ ಸ್ವೀಟ್ ಮತ್ತು ಅಪರೂಪದ ವ್ಯಕ್ತಿ. ಅವರು ಸೂಪರ್ ಟ್ಯಾಲೆಂಟೆಡ್ ಹಾಗೂ ಸೂಕ್ಷ್ಮ ನಟ ಎಂದಿದ್ದಾರೆ. ರವೀನಾ ಟಂಡನ್ ಹೇಳಿದ್ದೇನು..? ಸಿನಿಮಾದಲ್ಲಿ ನನ್ನದು ಆಕರ್ಷಕ ಮತ್ತು ವಿಭಿನ್ನ ರೋಲ್. ರಮಿಕಾ ಸೇನ್ ಸಾಕಷ್ಟು ಸಂಕೀರ್ಣ ಆದರೆ ತುಂಬಾ ಶಕ್ತಿಶಾಲಿ ಪಾತ್ರ, ನನ್ನ ಪಾತ್ರದ ಚಲನೆಯನ್ನ ಊಹಿಸುವುದು ಅಸಾಧ್ಯ. ಅಭಿಮಾನಿಗಳು ನನ್ನನ್ನು ಕೆಜಿಎಫ್ನಲ್ಲಿ ನೋಡಲು ಕಾತುರರಾಗಿದ್ದಾರೆ. ಕೆಜಿಎಫ್1 ದೊಡ್ಡ ಮಟ್ಟದ ಫ್ಯಾನ್ ಫಾಲೋವಿಂಗ್ ಗಳಿಸಿದ್ದು ಕೆಜಿಎಫ್ 2 ದೊಡ್ಡ ಮಟ್ಟದ ಕಾತುರ ಹುಟ್ಟುಹಾಕಿದೆ. ನನ್ನ ಫಸ್ಟ್ ಲುಕ್ ಅಭಿಮಾನಿಗಳಿಗೆ ಇಷ್ಟವಾಗಿದೆ ಹಾಗೂ ರಮಿಕಾ ಸೇನ್ ಪಾತ್ರವನ್ನ ಸ್ಕ್ರೀನ್ನಲ್ಲಿ ನೋಡಲು ಇಷ್ಟಪಡ್ತಾರೆ. ನನಗೆ ಸಿನಿಮಾ ಸ್ಟೋರಿ ಲೈನ್ ಬಹಳ ಹಿಡಿಸಿತ್ತು, ಮತ್ತು ಟೀಮ್ ಜೊತೆಗೆ ಸಂಪರ್ಕದಲ್ಲಿದ್ದೆ. ನಾನು ಕೆಜಿಎಫ್ 1 ನೋಡುವ ಮೊದಲೇ ನನಗೆ ಸ್ಕ್ರಿಪ್ಟ್ ನರೇಟ್ ಮಾಡಿದ್ರು. ನಾನು ಸಿನಿಮಾ ನೋಡಿದಾಗ ಅದ್ಭುತ ಸಿನಿಮಾ ಎನ್ನಿಸಿತು. ಮೊದಲ ಪಾರ್ಟ್ ಮತ್ತು ಎರಡನೇ ಪಾರ್ಟ್ಗೆ ಬೆಸೆದಿರುವ ಸಂಬಂಧ ಆಕರ್ಷಕವಾಗಿದೆ. ಹೀಗಾಗಿ ನಾನು ಈ ಸಿನಿಮಾಗೆ ನಟಿಸಲ್ಲ ಎಂದು ಹೇಳಲಾಗಲಿಲ್ಲ. ಪ್ರಶಾಂತ್ ನೀಲ್ ಅವರ ಕೆಲಸ ಪವರ್ಫುಲ್ಲಾಗಿದೆ. ತಣ್ಣಗಿದ್ದಂತೆ ಕಾಣಿಸುವ ಅವರ ತಲೆಯಲ್ಲಿ ಓಡುವ ಐಡಿಯಾಗಳನ್ನು ಯಾರಿಂದಲೂ ಗ್ರಹಿಸಲು ಸಾಧ್ಯವಿಲ್ಲ ಹೀಗಾಗಿಯೇ ಅವರು ವಿಶೇಷ ಎನಿಸಿಕೊಂಡಿದ್ದಾರೆ ಎಂದು ರವೀನಾ ಟಂಡನ್ ಹಾಡಿಹೊಗಳಿದ್ದಾರೆ.